“Využitie nových informačno-komunikačných technológií za účelom zjednodušenia pracovného začlenenia mládeže so zrakovým postihnutím”

EBU mládežnícky seminár
Bratislava, Slovenská republika
7. – 8. Novembra 2009

----------------------

Kroky k zlepšeniu prístupnosti počítačov a dokumentov
Bart Simons
(Preklad: Ondrej Rosík)
Obsah
1.	O mne 
2.	Dôležité technické otázky pri hľadaní zamestnania 
3.	sprístupňovanie počítačov 
4.	hľadanie informácii a vypĺňanie formulárov 

1. O mne 
Bart Simons, Belgicko, 29-ročný, nevidiaci od narodenia
Vzdelanie: rok na škole pre nevidiacich, zvyšné roky integrovaný na bežných školách
Zamestnaný ako odborník na prístupnosť: dva roky v komerčnej firme zaoberajúcej sa web dizajnom, 4 roky v organizácii pre nevidiacich
AnySurfer = známka kvality webových stránok v Belgicku 
Dôležitá Nie je len prístupnosť webových stránok, ale tiež prístupnosť dokumentov.
Pozícia v EBU: predseda komisie za prístupné informácie
2. Technické otázky pri hľadaní zamestnania 
2.1. Hľadanie miesta 
Noviny:
•	Často nie sú dostupné v alternatívnom formáte, takže si musíte nájsť niekoho, kto vám informácie prečíta. 
•	Toto často býva zdĺhavé 
•	Ťažké si vybrať 
Internet:
•	Nezamestnaný človek nemusí mať k dispozícii počítač vybavený špeciálnym softvérom alebo nemá prístup na internet 
•	Stránky nemusia byť plne prístupné 
•	časovo nenáročné: Žiadne čakanie na vidiaceho asistenta alebo na sprístupnenie dokumentu 
•	Rôzne kritériá hľadania umožňujú lepší výber 
•	Vaša nezávislosť je veľké plus pre vášho budúceho zamestnávateľa 
cez známych:
•	Použite sociálnu internetovú sieť 
•	Povedzte každému, aký druh práce hľadáte 
•	Ľudia poznajú vaše kvality 
•	Je to jednoduché a bezplatné 
2.2. Prvé kroky
Písanie žiadosti /životopisu:
•	Ak nemáte prístup k počítaču, budete potrebovať písací stroj 
•	Nechajte si skontrolovať formát dokumentu vidiacou osobou 
•	Niekedy sa vyžaduje žiadosť alebo životopis napísaný rukou. Vysvetlite, prečo ho nemôžete napísať vlastnoručne. 
•	Vždy spomeňte vaše zrakové postihnutie. 
Vypĺňanie formulárov:
•	Ak dostanete papierovú verziu, vyžiadajte si elektronickú 
•	Tieto sú často neprístupné 
•	Výsledok nechajte skontrolovať vidiacou osobou 
2.3. Ak vás pozvú na test alebo pohovor 
Ako sa dostať na miesto konania?
•	Použite online plánovač ciest: Maporama (v angličtine) má režim pre chodcov 
•	Pozrite si cestovné poriadky verejnej dopravy 
•	Ak nepoznáte cestu, zavolajte si taxík 
•	Osobne sa vyvarujem ceste s vodiacim psom 
Test:
•	Vopred sa informujte, aké typy otázok obsahuje a ako si ho môžete sprístupniť. 
•	Ak máte notebook so špeciálnym softvérom, navrhnite im, že si ho môžete priniesť. Test vám môžu dať na USB kľúči. 
•	Ak toto nie je umožnené, niekto vám môže čítať otázky 
3. Sprístupnenie počítačov 
Nebolo by fajn mať čítač obrazovky alebo zväčšovací softvér na akomkoľvek počítači? 
Situácie:
•	Nemáte vlastný počítač. 
•	Prvý deň v práci. Je tu počítač, ale zatiaľ bez špeciálneho vybavenia a vy chcete byť produktívny 
•	Váš počítač v práci je pokazený a nový vám hneď nezabezpečia. Máte k dispozícii voľný počítač vášho kolegu, ale nechcete naň inštalovať špeciálny softvér. 
•	Priateľ vás poprosil, aby ste mu pomohli vyriešiť problém s počítačom. Aby ste mohli problém riešiť, potrebujete čítač obrazovky. 
•	Počas skúšky vám nedovolia používať vlastný počítač. 
•	Na dovolenke si Chcete pozrieť maily na verejnom počítači. 
•	Máte prezentáciu a nemôžete pripojiť váš počítač k projektoru, prípadne nie je po ruke nik, kto by urobil potrebné nastavenia. A tak ste nútení použiť ich počítač pre vašu prezentáciu. 

3.1. Všetko závisí od operačného systému 
3.1.1. VoiceOver pre MacOs 
Počítače s operačným systémom Macintosh verzie 10.5 a vyššej majú vstavaný čítač obrazovky, nazývaný VoiceOver. Jednoducho stlačte cmd+f5 na akomkoľvek počítači vybavenom operačným systémom Mac a čítač obrazovky bude k dispozícii. Môžete pripojiť a hneď používať USB brailovský displej. Predvolene je nastavený kvalitný anglický hlas Alex. Vaše nastavenia si môžete uložiť na USB kľúč. Okamžite po pripojení kľúča sa spustí VoiceOver s vašimi nastaveniami. V "universal access" nájdete tiež zväčšovač obrazovky. Viac informácii v angličtine nájdete na http://www.apple.com/accessibility/voiceover/ 
Jedinou nevýhodou je, že ak nepoužívate anglickú verziu operačného systému Mac, hlasy pre iné jazyky sú dostupné v rôznych cenách. (nasledujú odkazy na stránky v anglickom jazyku): Assistiveware (poznámka prekladateľa: tu je možné zakúpiť českú syntézu Eliška približne za 99 EUR), Cepstral a http://www.research.att.com/~ttsweb/tts/ Avšak nemusíte nájsť hlas pre každý jazyk. 
3.1.2. Orca pre linux 
Linux je voľne dostupný operačný systém v rôznych podobách. V mnohých z nich nájdete vstavaný čítač obrazovky nazývaný Orca. Orca podporuje brailovský výstup, reč, a zväčšovanie obrazovky. Viac informácii v angličtine: http://live.gnome.org/Orca/ 
3.1.3. Moderátor pre Windows 
Moderátor sa dodáva s operačným systémom Windows, ale nemôžeme ho považovať za čítač obrazovky. Stlačte windows+r aby ste vyvolali dialóg spustiť. Napíšte narrator a stlačte enter. Operačný systém Windows tiež obsahuje aj vstavaný zväčšovač obrazovky. Jediný dodávaný hlas je anglický zle znejúci Microsoft Sam. Pre niektoré jazyky sa dajú stiahnuť voľne dostupné hlasy: (odkaz v angličtine) http://www.htmlbible.com/MicrosoftSpeechComponents/index.htm 
3.2. Čítač obrazovky na USB kľúči 
Najčastejšie asi budete pracovať na počítačoch s Windows. Vďaka ich popularite môžete chodiť s vašim čítačom obrazovky od počítača k počítaču. 
3.2.1 Jaws 
Existuje prenosná verzia programu JAWS. Aby ste ju mohli používať, je potrebné najprv nainštalovať tzv. video intercept. Aby ste ho mohli nainštalovať, musíte mať na danom počítači práva administrátora. 
3.2.2 Window Eyes 
Existuje prenosná verzia programu Window Eyes, ktorú si skopírujete na váš USB kľúč. Aby ste ju mohli používať, je potrebné najprv nainštalovať tzv. video intercept. Aby ste ho mohli nainštalovať, musíte mať na danom počítači práva administrátora. 
3.2.3 Lunar/Hal/Supernova 
Dolphin USB kľúč vám umožní prenášať váš špeciálny softvér. Aby ste ho mohli používať, musí byť na danom počítači nainštalovaný Dolphin intercept. USB kľúč obsahuje vašu licenciu spolu s vašimi nastaveniami. 
3.2.4 MyStick 
Prenosný čítač obrazovky od firmy Baum. Nevyžaduje žiadnu inštaláciu. Obsahuje anglickú syntézu reči Eloquence. Nepracuje pod Windows Vista. Nepracuje so všetkými aplikáciami. Podporuje prácu s Wordom a Excelom, nie s PowerPointom. Prehliadanie internetových stránok funguje len s Internet Explorerom, odporúča sa inštalácia Webformátora. MyStick stojí okolo 300 EUR. http://www.my-stick.com (v angličtine) 
3.2.5 NonVisual Desktop Access (NVDA) 
Open source (s otvoreným kódom) a voľne dostupný čítač obrazovky, ktorý sa dá používať z USB kľúča bez nutnosti čokoľvek inštalovať. Funguje pod Windows XP a Vista. Dá sa s ním okrem iného pracovať vo Worde, Exceli, Adobe Readeri, Internet Exploreri a Firefoxe. Nepodporuje PowerPoint. 
Dostupný v dvadsiatich rôznych jazykoch vrátane Brazílskej portugalčiny, Češtiny, Fínčiny, Francúzštiny, Nemčiny, Maďarčiny, Taliančiny, Portugalčiny, Slovenčiny, Španielčiny, Švédčiny, Tradičnej Čínštiny, Vietnamčiny, Afrikánčiny, Galícijčiny, Chorvátčiny, Japončiny, Poľštiny, Ruštiny, Thajčiny a Ukrajinčiny. 
NVDA predvolene používa voľne dostupnú opensource viacjazyčnú syntézu reči eSpeak. Okrem toho vie NVDA používať SAPI4 a SAPI5 syntézu reči. 
Vstavaná je aj podpora brailovských riadkov, je však potrebné nainštalovať ovládače. 
http://www.nvda-project.org/ (V angličtine, dostupný je však aj Československý NVDA blog) 
3.2.6 Thunder 
Voľne dostupný čítač obrazovky, ktorý sa tiež dá spustiť z USB kľúča. Nedodáva sa so žiadnou syntézou reči a nepodporuje brailovské riadky. Pracuje pod Windows XP a Vista a podporuje Word, Excel a Internet Explorer v kombinácii s Webbie. http://www.screenreader.net (v angličtine, čítač obrazovky je dostupný aj v slovenskom jazyku) 
3.2.7 System access to go 
Online čítač obrazovky, poskytujúci reč, čiastočné zväčšovanie a podporu brailovských riadkov. Podporuje viacero aplikácii vrátane PowerPointu, ale osobne som mal problémy pri práci s Outlook Expressom. Najjednoduchšie ho spustíte stlačením windows+r aby ste otvorili dialóg spustiť. Napíšte www.satogo.com a odteraz vás už bude navigovať (v angličtine) reč. Ak nepoužívate na počítači angličtinu, klávesové skratky sa môžu líšiť od tých, ktoré vám ponúka SA to go. Ak si vytvoríte bezplatný účet, Sa to go si uloží vaše nastavenia. Predvolene používa anglickú syntézu Dectalk, ale môžete použiť hlasovú syntézu nainštalovanú na vašom počítači. Systém automaticky detekoval môj Handytech brailovský displej, ale nie sú dostupné žiadne brailovské nastavenia. Zdá sa, že podporuje len anglickú sadu znakov. 

4. Hľadanie informácii a vypĺňanie formulárov 
Samozrejme, je dôležité, aby dokumenty a webové stránky boli prístupné. Ustavične pripomíname tvorcom dokumentov a dizajnérom webových stránok, aby si plnili svoje povinnosti. Niekedy si však nemôžete vyberať, alebo nemáte čas čakať na úpravu dokumentu. Vaše budúce pracovné miesto môže byť ohrozené, Ak im poviete, že máte problémy s vyplnením registračného formulára. 
tu nájdete zopár typov, ako si prispôsobiť neprístupné dokumenty. 
4.1. Uložiť ako text 
Ak máte problém s čítaním konkrétneho dokumentu, možno Vám pomôže, ak si ho uložíte ako čistý text alebo HTML. 
Wordovské dokumenty s tabuľkami sa lepšie čítajú v poznámkovom bloku. Stlačte f12, aby ste otvorili dialóg "uložiť ako". 
Hárky programu Excel sú čitateľné s čítačmy obrazovky, ale môže vám trvať dlho, kým prejdete celú tabuľku stĺpec po stĺpci. Ak si hárok uložíte ako text, budete ho môcť čítať riadok po riadku. Ak ste zvyknutý čítať tabuľky vo formáte HTML, takisto to môže značne urýchliť prácu. 
Prezentácie programu Powerpoint sa nedajú konvertovať na čistý text. V dialógu "uložiť ako" môžete súbor uložiť ako prehľad /RTF, výsledkom bude súbor s príponou .rtf, ktorý sa dá čítať vo Worde a v ďalších programoch. 
PDF dokumenty sa dajú väčšinou uložiť ako text priamo z menu súbor Adobe Readera. 
4.2. PowerPoint 
Prezentácie v programe PowerPoint sa najjednoduchšie čítajú v tzv. "prezentačnom" režime. Otvorte prezentáciu a stlačte f5. Otvorí sa nové okno a v ňom bude prvá snímka. Stlačte medzeru, aby ste sa dostali na ďalšiu snímku prezentácie a backspace, aby ste sa vrátili na predchádzajúcu snímku. 
Ak sa vám zdá, že snímka je prázdna, možno je v nej len obrázok, prípadne textové pole. V takom prípade požiadajte o pomoc vidiaceho asistenta. 
4.3. PDF 
Nebojte sa PDF súborov. Samozrejme sú PDF dokumenty, ktoré sú skutočne neprístupné, ale nevzdávajte to hneď na začiatku. 
S moderným čítačom obrazovky sa dá väčšina PDF súborov čítať priamo v Adobe Readeri. Adobe Reader po inštalácii automaticky zistí, že používate čítač obrazovky a sprievodca vás bude navigovať nastaveniami, ktoré môžete chcieť zmeniť. 
Ak používate moderný čítač obrazovky a PDF dokument je prístupný, môžete ho čítať rovnako ako webovú stránku, čiže môžete použiť klávesu h na skákanie po nadpisoch a podobne. 
Ak PDF dokument nebol vytváraný s prihliadnutím na prístupnosť, môžete vidieť čudné znaky, priveľa prázdnych riadkov, alebo chýbajúce medzery medzi slovami. V najhoršom prípade neuvidíte žiadny text. 
PDF2TXT je voľne dostupný a ľahko ovládateľný program na konvertovanie PDF súborov na text. Pre veľa dokumentov je výsledok lepší ako voľba "uložiť ako text" v Adobe Readeri. Môžete si ho stiahnuť z http://EmpowermentZone.com/p2tsetup.exe (program je dostupný len v angličtine.) 
Ak máte program na rozpoznávanie textu, akými sú napríklad Finereader, Omnipage alebo Kurzweil, môžete mu dať rozpoznať PDF súbor, výsledok je často veľmi dobre čitateľný. 
Ak nemáte program na rozpoznávanie textu, môžete skúsiť šťastie online na: http://docmorph.nlm.nih.gov/docmorph/ (V Angličtine, podporuje rozpoznávanie v Češtine) 
Ak nemáte čítač obrazovky, je dobré vedieť, že Adobe Reader umožňuje čítať dokument nahlas. Toto funguje len v prípade, že máte nainštalovaný na vašom počítači hlas pre jazyk, v ktorom je daný dokument. 
4.4. Webové stránky 
Čítače obrazovky, akým je napríklad JAWS, umožňujú zlepšiť prístupnosť webových stránok pomocou vlastných popiskou. Editačné pole, alebo grafický odkaz, ktoré nie sú korektne pomenované tvorcom stránky, môžu byť pomenované užívateľom. Ak používate JAWS, stlačte ctrl+insert+tab na obrázku, alebo odkaze, aby ste zadali vlastnú popisku. Nevýhodou je, že vlastné popisky fungujú len na stránkach, ktoré používate pravidelne a ktoré sa často nemenia. Vaše vlastné popisky môžete zdieľať aj s ostatnými používateľmi, toto však vyžaduje kopírovanie súborov, čo nie je veľmi pohodlné. 
Oveľa lepšie riešenie je Webvisum, voľne dostupný doplnok pre Firefox. registrujte sa na www.webvisum.com a stiahnite a nainštalujte doplnok. (poznámka prekladateľa: registrácia je v angličtine, samotný doplnok je v slovenčine). Webvisum umožňuje upraviť popis pre pole formulára, dať alternatívny text k obrázku a upraviť titulok stránky. Keďže nie vždy viete, aký text patrí k obrázku, je tu možnosť skenovať obrázok. Vylepšenia, ktoré urobíte na stránke sú dostupné pre všetkých používateľov doplnku Webvisum a takisto aj pre vás, ak pracujete s viacerými počítačmi. S úpravou stránky vám môže pomôcť aj vidiaca osoba. Vďaka tomuto systému nemusí sedieť vedľa vás, ale môže urobiť vylepšenia priamo zo svojho počítača. 
Webvisum ponúka aj ďalšiu veľmi šikovnú funkciu: rozpoznávanie kódov z obrázka, ktorá funguje veľmi dobre. 
4.5. Obrázky 
Pozvánky zasielané elektronickou poštou sú čoraz častejšie vo forme obrázkov. Žiadny čítač obrazovky nedokáže čítať text z jpg alebo iných grafických obrázkových súborov. Môžete skúsiť rozpoznať obrázok v programoch Finereader, Omnipage alebo Kurzweil ale úspešnosť nie je zaručená. Môžete tiež skúsiť šťastie na vyššie zmieňovanom http://docmorph.nlm.nih.gov/docmorph/ 
4.6. Formuláre 
Webové formuláre sú podľa mňa najprístupnejšie zo všetkých. Pomocou čítača obrazovky môžete vďaka režimu formulárov jednoducho prechádzať medzi čítaním formulára a vypĺňaním položiek. Ak je to potrebné, použite Webvisum na zlepšenie prístupnosti formulára. Pomôžete sebe, ale aj ostatným, ktorí prídu na stránku po vás. 
Formuláre vo Wordovských dokumentoch často spôsobujú problémy. Ak nie sú korektne označené, často neviete kam máte písať odpovede, nie je možné použiť klávesu tab na prechod medzi poľami formulára, nie je jasné, ako používať neštandardné začiarkávacie políčka a podobne. Formuláre, ktoré sú označené majú tú nevýhodu, že zvyšok dokumentu je chránený a tak neprístupný pre čítač obrazovky. 
V snahe nestrácať čas vypĺňaním formulárov vo Worde si dokument uložím ako text a potom formulár vyplním. Nevýhodou je, že pôvodný formát dokumentu sa zmení, ale zatiaľ sa mi nikto nesťažoval. 
Nedávno som sa stretol s formulárom v PDF formáte, ktorý sa dal vyplniť priamo v Adobe Readeri a potom sa dal vytlačiť ako vyplnený formulár. Fungovalo to výborne. 
Ak vypĺňate formulár vo Worde alebo v PDF dokumente, je dobré nechať si skontrolovať výsledok vidiacou osobou.